b'\n_START_ARTICLE_\nCeBIT\n_START_PARAGRAPH_\nCeBIT on Hannoverissa Saksassa vuosittain j\xc3\xa4rjestett\xc3\xa4v\xc3\xa4 tietotekniikka- ja tietoliikennealan messutapahtuma. Messualueen koko on 400 000 m\xc2\xb2 ja k\xc3\xa4vij\xc3\xa4m\xc3\xa4\xc3\xa4r\xc3\xa4 noin 700 000. Vuoden 2016 messut j\xc3\xa4rjestet\xc3\xa4\xc3\xa4n 14. \xe2\x80\x93 18. maaliskuuta._NEWLINE_Vuoden 2008 messuille osallistui 5 845 n\xc3\xa4ytteilleasettajaa 77 maasta. K\xc3\xa4vij\xc3\xb6it\xc3\xa4 messuilla oli yhteens\xc3\xa4 495 000, joista 100 000 Saksan ulkopuolelta._NEWLINE_Nimi CeBIT tulee sanoista Centrum der B\xc3\xbcro- und Informationstechnik (suom. Toimisto- ja tietotekniikan keskus)._NEWLINE_Yhdysvalloissa on pidetty oma CeBIT-tapahtuma vuodesta 2003.'